CELEX: 62019TN0703
Language: da
Date: 2019-10-11 00:00:00
Title: Sag T-703/19: Sag anlagt den 11. oktober 2019 – DD mod FRA

23.12.2019   
            
            
               DA
            
            
               Den Europæiske Unions Tidende
            
            
               C 432/64
            
         
      Sag anlagt den 11. oktober 2019 – DD mod FRA
      (Sag T-703/19)
      (2019/C 432/75)
      Processprog: engelsk
      
         Parter
      
      
         Sagsøger: DD (ved advokaterne L. Levi og M. Vandenbussche)
      
         Sagsøgt: Den Europæiske Unions Agentur for Grundlæggende Rettigheder (FRA)
      
         Sagsøgerens påstande
      
      
                  —
               
               
                  Sagsøgeren tildeles erstatning for det lidte ikke-økonomiske tab, som udspecificeret i sagsakterne, efter ret og billighed opgjort til 50 000 EUR.
               
            
                  —
               
               
                  Annullation af afgørelsen truffet af direktøren for Den Europæiske Unions Agentur for Grundlæggende Rettigheder (FRA) den 21. december 2018 om afslag på sagsøgerens ansøgning i henhold til tjenestemandsvedtægtens artikel 90, stk. 1.
               
            
                  —
               
               
                  Om fornødent annullation af afgørelsen truffet af FRA’s direktør den 24. juni 2019 om afslag på sagsøgerens klage i henhold til tjenestemandsvedtægtens artikel 90, stk. 2.
               
            
                  —
               
               
                  FRA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført ni anbringender.
      
                  1.
               
               
                  Første anbringende om, at efterforskerne ikke havde mandat til at undersøge sagsøgerens eventuelle tilsidesættelse af tjenestemandsvedtægtens artikel 17 eller artikel 11 eller til at undersøge sagsøgerens e-mail af 5. marts 2014 og at den administrative undersøgelse ikke har noget retligt grundlag. FRA tilsidesatte tjenestemandsvedtægtens artikel 86, stk. 2, og artikel 2, stk. 1, i direktionens afgørelse 2013/01.
               
            
                  2.
               
               
                  Andet anbringende om, at indledningen af den administrative undersøgelse ikke var baseret på en rimelig mistanke om en disciplinær forseelse baseret på prima facie bevis.
               
            
                  3.
               
               
                  Tredje anbringende om, at den manglende underretning af sagsøgeren om indledningen af den administrative undersøgelse og den manglende fremsendelse af de relaterede afgørelser, da han anmodede herom, er ulovlig.
               
            
                  4.
               
               
                  Fjerde anbringende om, at varigheden af undersøgelsen og af den indledende disciplinære procedure var uforholdsmæssig og urimelig.
               
            
                  5.
               
               
                  Femte anbringende om, at afgørelsen om afslutning af undersøgelsen ikke indeholdt nogen begrundelse og ikke overholdt artikel 3 i bilag IX til tjenestemandsvedtægten.
               
            
                  6.
               
               
                  Sjette anbringende om, at undersøgelsesrapporten indeholder en retlig fejl og at der heri er anlagt et åbenbart urigtigt skøn.
               
            
                  7.
               
               
                  Syvende anbringende om tilsidesættelse af tavshedspligten.
               
            
                  8.
               
               
                  Ottende anbringende om tilsidesættelse af artikel 4, stk. 1, litra a), og af artikel 5, stk. 1, litra a), i forordning (EF) nr. 45/2001. (1)
                  
               
            
                  9.
               
               
                  Niende anbringende om tilsidesættelse af omsorgspligten, manglende objektivitet og upartiskhed og magtmisbrug.
               
            
         (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1).